Missatge: NotíciesDiumenge  14.10.2012  11:37La Colla Jove dels Xiquets de Vilafranca, estrella de l'acte central de BilduVan fer un quatre de set mentre es despenjaven una gran senyera i una gran ikurriña     L'acte central de campanya d'EH Bildu va tenir ahir protagonisme català. En un moment de l'acte la Colla Jove dels Xiquets de Vilafranca va carregar al mig del pavelló un quatre de set. En el moment que l'enxaneta el coronava es van despenjar dues grans banderes catalana i basca mentre el públic esclatava en crits d'independència. (Video)L'altre moment clau de l'acte va ser la projecció d'un missatge gravat des de la presó per Arnaldo Otegi on aquest demanava el vot per EH Bildu i donava el seu suport a la candidata a presidenta Laura Mintegi. Otegi va dir que 'l'estat de les autonomies està acabat' i que 'anem directament cap a la independència com a Escòcia, Flandes, el Quebec i Catalunya'. Vilaweb

Resposta: Voluntaris sortits del públic es van acostar per donar un cop de mà en la construcció del castell, com si fos un símbol de la connexió entre els independentistes dels dos pobles. Va estar molt bé